**Vállalkozási keretszerződés**

**„****Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025” (**EKR szerinti elnevezés: „SAP és ANDOC support szolgáltatás”)

amely létrejött egyrészről:

Név: **EVIN Erzsébetvárosi Ingatlangazdálkodási Nonprofit Zrt.**

Székhely: 1071 Budapest, Damjanich utca 12.;

Adószám: 12194528-2-42;

Cégjegyzékszám: 01-10-043258;

Képviseli: Dr. Halmai Gyula vezérigazgató

mint Megrendelő, (a továbbiakban: **Megrendelő**),

másrészről:

Név:

Székhely:

Adószám:

Cégjegyzékszám:

Pénzforgalmi számlaszám:

Pénzforgalmi szolgáltató:

Képviseli:

mint Vállalkozó, (a továbbiakban: **Vállalkozó**),

**–** együttes említésük esetén: **Felek**, önállóan: **Fél** **–** között alulírott napon és helyen a jelen vállalkozási keretszerződésben írt feltételek szerint:

**I. ELŐZMÉNYEK**

1. Megrendelő, mint Ajánlatkérő*,* a Kbt. 81. § (1) bekezdés b) pontja szerinti uniós, nyílt közbeszerzési eljárást indított **„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025”** tárgyában (EKR szerinti elnevezés: „SAP és ANDOC support szolgáltatás”, EKR azonosító: EKR002173092024). Megrendelő az ajánlatok elbírálásáról készült …….. napján megküldött összegzésében Vállalkozót hirdette ki a közbeszerzési eljárás nyertesének. Felek a Kbt. 131. § (1) bekezdése alapján az alábbi vállalkozási keretszerződést (továbbiakban: **Szerződés**) kötik:

**II. A SZERZŐDÉS TÁRGYA, VÁLLALKOZÓ ÉRTÉKELÉSI SZEMPONTRA TETT MEGAJÁNLÁSAI**

1. Megrendelő megrendeli, Vállalkozó pedig elvállalja a közbeszerzési eljárást megindító felhívásban és az egyéb közbeszerzési dokumentumokban, különösen a Műszaki Leírásban rögzített, **az Integrált Vállalatirányítási Rendszer működéséhez szükséges további felhasználói supportszolgáltatásokat, valamint felhasználói jogosultságok biztosítását** **Megrendelő eseti megrendelése szerinti** a jelen Szerződésben meghatározott díjért.

**Összefoglaló feladatleírás:**

A Szerződés mennyisége: A Szerződés keretösszege nettó 22.434.500 Ft., a keretösszeg 75 %-ára vállal Megrendelő lehívási kötelezettséget. A Szerződésből - Megrendelő eseti megrendelésére - az alábbi szolgáltatások megrendelésére van lehetősége Megrendelőnek:

**1. Andoc licence és a hozzá kapcsolódó suppport szolgáltatása;**

**2. SAP Functional szoftverkarbantartási szolgáltatás;**

**3. SAP Productivity szoftverkarbantartási szolgáltatás;**

**4. SAP tanácsadói/support szolgáltatás.**

**A Szerződés mennyisége, a szolgáltatások maximális megrendelhető mennyisége:**

1. Andoc licence és a hozzá kapcsolódó suppport szolgáltatása 60 db;

2. SAP Functional szoftverkarbantartási szolgáltatás 6 db;

3. SAP Productivity szoftverkarbantartási szolgáltatás 7 db;

4. SAP tanácsadói/support szolgáltatás 33 szakértői nap.

A szolgáltatások részletes leírását a Szerződés mellékletét képező Műszaki Leírás tartalmazza.

2. Vállalkozó a Szerződés teljesítését a Megrendelő által rendelkezésre bocsátott Műszaki Leírás és a Megrendelő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.

3. **Vállalkozó ajánlatában a minőségi értékelési szempontokra tett megajánlásai:**

2. Az M.2) pont szerinti szakember szakmai többlettapasztalata (min. 0, max. 12

hónap): ……. hónap

A szakember neve: ……………….

4. A közbeszerzési eljárásban szerződéskötési feltételként került előírásra:

• Vállalkozónak rendelkeznie kell az SAP Magyarország Zrt. által kibocsátott „Partner Center of Expertise (PCoE)" minősítéssel.

• Vállalkozónak rendelkeznie kell az ANDOC szofver termék gyártója által kiadott ANDOC-licence viszonteladói és support szolgáltatás nyújtásra vonatkozó engedéllyel.

Vállalkozó a fenti feltételeket teljesítette, az SAP Magyarország Zrt. által kibocsátott „Partner Center of Expertise (PCoE)" minősítés és az ANDOC szofver termék gyártója által kiadott ANDOC-licence viszonteladói és support szolgáltatás nyújtásra vonatkozó engedély a Szerződés melléklete.

**III. MŰSZAKI TARTALOM**

1. Jelen Szerződés Műszaki tartalmát az 1. számú mellékletét képező **Műszaki Leírás szerinti szoftverkarbantartás és support szolgáltatások (továbbiakban: szolgáltatások)** adják, amelyet Megrendelő – jelen okirat IX. pontba írottak figyelembevételével Vállalkozótól megrendel.

**IV. VÁLLALKOZÓI DÍJ**

1. Vállalkozó kötelezettséget vállal arra, hogy az 1. számú mellékletben foglalt szolgáltatásokat kizárólag az ajánlatának részét képező ajánlati ár alapján számolja el.

2. Vállalkozó az eseti megrendelések során az alábbi, az ajánlatában megadott egységárakkal számolhat:

**1.1. Andoc licence és hozzá kapcsolódó support szolgáltatás (havi díj - nettó Ft.):**

**……………….**

**1.2. SAP Functional szoftverkarbantartási díj (éves díj - nettó Ft.):**

**……………….**

**1.3. SAP Productivity szoftverkarbantartási díj (éves díj - nettó Ft.):**

**……………….**

**1.4. SAP tanácsadói/support szolgáltatás (szakértői nap díja - nettó Ft.):**

**……………….**

3. Az ajánlatban szereplő ajánlati árak felemelésére jelen Szerződés határozott időtartama alatt Vállalkozó nem jogosult.

4. A vállalkozói díj fedezetet nyújt Vállalkozónak a szolgáltatások ellátásában felmerült összes közvetlen és közvetett költségére.

**V. FIZETÉSI FELTÉTELEK**

1. Megrendelő az 1. sz. mellékletben foglalt szolgáltatások körében megrendelt szolgáltatások eseti megrendelésének ellenértékét tartalmazó számláját az igazolt teljesítést követően, Vállalkozó által benyújtott számla alapján átutalás útján egyenlíti ki a ……….. Banknál vezetett ………… számú bankszámlájára Ptk. 6:130 § (1) – (2) bekezdésében foglaltak szerint, a számla kézhezvételétől számított 30 napon belül.

Megrendelő előleg igénylésének lehetőségét nem biztosítja.

**További kiegészítések a számlázáshoz:**

**1.1. Andoc licence és hozzá kapcsolódó support szolgáltatás (havi díj - nettó Ft.) esetén:** Vállalkozó az eseti megrendelés elfogadását követően jogosult számláját (előre) kiállítani.

**1.2. SAP Functional szoftverkarbantartási díj (naptári éves díj - nettó Ft.) esetén:**

Vállalkozó az eseti megrendelés elfogadását követően jogosult 3 havonta (negyedévente) számlázni, a számla összege a negyedéves díjat (azaz az éves díj egy negyedét) tartalmazza.

(A szolgáltatás megrendelése esetén Vállalkozó a ténylegesen igénybe vett időszakra jogosult számláját kiállítani, azaz a naptári éves díj teljes egésze kizárólag akkor jár Vállalkozónak, ha a szolgáltatást egy naptári év időtartamban látta el.)

**1.3. SAP Productivity szoftverkarbantartási díj (naptári éves díj - nettó Ft.) esetén:**

Vállalkozó az eseti megrendelés elfogadását követően jogosult 3 havonta (negyedévente) számlázni, a számla összege a negyedéves díjat (azaz az éves díj egy negyedét) tartalmazza.

(A szolgáltatás megrendelése esetén Vállalkozó a ténylegesen igénybe vett időszakra jogosult számláját kiállítani, azaz a naptári éves díj teljes egésze kizárólag akkor jár Vállalkozónak, ha a szolgáltatást egy naptári év időtartamban látta el.)

**1.4. SAP tanácsadói/support szolgáltatás (szakértői nap díja - nettó Ft.):**

Vállalkozó utólag, a szakértői nap/napok elvégzését követően jogosult számláját kiállítani.

2. Vállalkozó számla kiállítására és benyújtására az eseti megrendelésben meghatározott szolgáltatások elvégzését követően, Megrendelő teljesítés igazolásának birtokában, valamint amennyiben nem szerepel a Nemzeti Adó- és Vámhivatal (NAV) által közzétett, köztartozásmentes adózói, online elérhető adatbázisában, úgy a NAV által a köztartozásmentes adózói minőségről kiállított igazolás Megrendelő részére történő átadása után jogosult. A számlázásra minden esetben a teljesítésigazolás ajánlatkérő képviselője által történő kiadását követően kerül sor; a számla értéke a tényleges teljesítéssel arányos mértékű. A teljesítés igazolására a Kbt. 135. § (1)-(2) bekezdéseinek a rendelkezései az irányadók.

3. Vállalkozó a teljesítés igazolás kiadásához köteles benyújtani Megrendelőnek az eseti megrendelés teljesítését igazoló dokumentációt.

6. A számlának meg kell felelnie a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.

Megrendelő a Kbt. 27/A. § alapján köteles fogadni és feldolgozni az olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

7. Vállalkozó tudomásul veszi, hogy a szerződésszerű teljesítést követően kibocsátandó számlán a számvitelről szóló 2000. évi C. törvény 167. §-ban meghatározott kötelező tartalmi elemeken, továbbá az általános forgalmi adóról szóló 2007. évi CXXVII. törvény 169. §-ában meghatározottakon túl, köteles a Megrendelő által megadott azonosító számot, valamint a teljesítés jogcímét (a számlához kapcsolódó teljesítés rövid megnevezése) feltüntetni.

8. Amennyiben a számlát nem a fentiek figyelembevételével küldik meg, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget.

9. Megrendelő nem vállal felelősséget azért sem, ha Vállalkozó a számlát nem a fenti módon juttatja el Megrendelőhöz.

10. Megrendelő sem a számla eltűnéséért, sem az ebből eredő késedelmes fizetésért semminemű kárfelelősséget nem vállal.

11. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.

12. Megrendelői késedelem: Fizetési késedelem esetén Megrendelő a Ptk. 6:155. § (1) bekezdésében foglaltak szerinti késedelmi kamat megfizetésére köteles. Vállalkozó számláján szereplő minden ezzel ellentétes rendelkezés esetén is a fenti szabály érvényesül a Felek viszonylatában.

13. Vállalkozó köteles a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni.

14. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

15. Amennyiben Vállalkozó a teljesítéshez alvállalkozót nem vesz igénybe, a kifizetést a Ptk. 6:130. § (1)-(2) bekezdése szerint teljesíti Megrendelő, a teljesítést követően benyújtott szerződésszerű és a jogszabályoknak megfelelő számla alapján, leigazolt szerződésszerű teljesítést/részteljesítést követően.

16. Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében. Vállalkozó a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Vállalkozó a szerződés teljesítésének időtartama alatt köteles az ajánlatkérőt tájékoztatni az alvállalkozók bejelentésben közölt adatainak változásáról.

Vállalkozó nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. Megrendelő részére e kötelezettség végrehajtásáról külön nyilatkozatot vagy más igazolást nem kell benyújtani. Vállalkozó köteles a Megrendelőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

17. Vállalkozó a Kbt. 136. § (1) bekezdése alapján vállalja, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

- a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

**VI. A SZERZŐDÉS IDŐTARTAMA, TELJESÍTÉSI HATÁRIDŐ, TELJESÍTÉSI HELY, HATÁLYBA LÉPÉS**

1. A Szerződés **2025.01.01-től 2025.12.31-ig tartó határozott időtartamra kerül megkötésre, azzal, hogy a szolgáltatás nyújtásának véghatárideje a 2025. december 31-i dátumot nem haladhatja meg**. Amennyiben a Szerződés nettó 22.434.500 Ft. keretösszege a Szerződés időtartamának lejárta előtt merül ki, a Szerződés a keretösszeg kimerülésével megszűnik.

2. Az eseti megrendelések teljesítésének határideje: a megrendelésben rögzített határidőig.

3. Teljesítés helye: 1071 Budapest, Damjanich utca 12.

4. A Szerződés mindkét fél általi aláírással, az utolsó aláírás napján lép hatályba.

**VII. A SZERZŐDÉS MEGSZÜNTETÉSE**

1. Felek rögzítik, hogy a szerződés megszüntetésére a Ptk. és Kbt. előírásai szerint van lehetőség.
2. Rendkívüli felmondási indokok:

Megrendelő a Szerződést Vállalkozóhoz intézett írásbeli egyoldalú jognyilatkozattal felmondhatja, ha a Vállalkozó szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:

* + Vállalkozó a Megrendelő – szerződésszerű teljesítésre irányuló - felszólításának az abban megjelölt határidőn belül nem tesz eleget;
  + Vállalkozóval szemben felszámolási, végelszámolási eljárás indul, vagy felfüggeszti gazdasági tevékenységét;
  + jogerős elmarasztaló határozatot hoznak a Vállalkozó szakmai tevékenységét érintő szabálysértés vagy bűncselekmény miatt;
  + amennyiben az eseti megrendelések meghiúsulására több, mint 10 alkalommal kerül sor.

Az azonnali hatályú felmondás ellenkező rendelkezés hiányában a felmondás napjától kezdve szünteti meg a szerződést. Vállalkozó súlyos szerződésszegése miatt bekövetkező felmondás esetén, a Vállalkozó árainak megtérítésére nem tarthat igényt.

3. Megrendelő jogosult a szerződést felmondani amennyiben:

- feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni,

- a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;

4. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**VIII. AZ ESETI MEGRENDELÉS RENDJE**

1. **A szolgáltatások megrendelésével kapcsolatos rendelkezések:**

* 1. Megrendelő megrendeli a megnevezett szolgáltatások elvégzését, az eseti megrendelésben szereplő határidőre.
  2. Az eseti megrendelés jelen Szerződés 2. számú melléklete szerinti „Megrendelési lap” elnevezésű mellékleten külön ezen célból feltüntetett rész kölcsönös aláírásával kerül elfogadásra. Vállalkozó köteles a „Megrendelési lapot” az igazolt átvételt követő 2 munkanapon belül – a megrendelés elfogadására vonatkozó nyilatkozatával és a „Megrendelési lap” cégszerű aláírásával ellátva – Megrendelőnek visszaküldeni. A „Megrendelési lap” és a visszaigazolás küldése e-mailen útján történik.
  3. Az elektronikus úton megküldött megrendelés és visszaigazolás kézhezvételének a küldő fél általi elküldés időpontja értendő.

**IX. KÖTBÉR**

1. A Ptk. 6:186. § (1) bekezdése alapján, ha nyertes ajánlattevő olyan okból, amelyért felelős, megszegi a szerződést, a Megrendelő kötbérre jogosult az alábbiak szerint:

**Késedelmi kötbér:** Késedelmi kötbér késedelmes teljesítés esetén, minden erre vonatkozó további figyelmeztetés nélkül esedékes. A kötbér mértéke a késedelmes teljesítéssel érintett eseti megrendelés nettó vállalkozói díjának 5 %-a minden késedelemmel érintett nap után. A késedelmi kötbér maximuma a késedelemmel érintett eseti megrendelés nettó vállalkozói díjának 50 %-a. A kötbérmaximum elérése esetén a Megrendelő jogosult az eseti megrendelést meghiúsultnak tekinteni és meghiúsulási kötbért követelni.

**Hibás teljesítési kötbér:** Hibás teljesítési kötbér hibás teljesítés esetén, a hiba javítására/helyrehozatalára vonatkozó megrendelői felszólítás szerinti határidő eredménytelen lejárta utáni első naptól esedékes minden erre vonatkozó további figyelmeztetés nélkül. A kötbér mértéke a hibás teljesítéssel érintett eseti megrendelés nettó vállalkozói díjának 5 %-a minden hibás teljesítéssel érintett nap után. A hibás teljesítési kötbér maximuma a hibás teljesítéssel érintett eseti megrendelés nettó vállalkozói díjának 50 %-a. A kötbérmaximum elérése esetén a Megrendelő jogosult az eseti megrendelést meghiúsultnak tekinteni és meghiúsulási kötbért követelni.

**Meghiúsulási kötbér:** A Vállalkozó meghiúsulási kötbért köteles fizetni, ha a jelen Szerződés szerinti eseti megrendelés teljesítése - olyan okból, amelyért a Vállalkozó felelős részlegesen vagy teljesen – meghiúsul. A meghiúsulási kötbér mértéke a meghiúsulással érintett eseti megrendelés nettó vállalkozói díjának 50%-a.

Amennyiben az eseti megrendelések meghiúsulására több, mint 10 alkalommal kerül sor Megrendelő a Szerződés felmondása mellett a Szerződés nettó keretösszegének 20%-a összegű meghiúsulási kötbérre jogosult.

2. Kötbérekkel kapcsolatos egyéb rendelkezések:

A Polgári Törvénykönyvről szóló 2013. évi V. törvény Ptk. 6:186. § (1) bekezdése alapján a nyertes ajánlattevőként szerződő fél kötbér fizetésére köteles, ha olyan okból, amelyért felelős, megszegi a szerződést. A nyertes ajánlattevőként szerződő fél mentesül a kötbérfizetési kötelezettség alól, ha szerződésszegését kimenti.

**X. SZERZŐDŐ FELEK KÉPVISELŐI**

1. Felek kötelezettséget vállalnak arra, hogy jelen szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen szerződésben foglaltak teljesítése mellett minden olyan kérdésről, amely a jelen szerződés teljesítésére kihatással lehet.

1. Felek közötti kapcsolattartók, és elérhetőségeik: *(szerződéskötéskor kerül kitöltésre)*

Megrendelő részéről:

Név:

Telefon:

E-mail:

Vállalkozó részéről:

Név:

Telefon:

E-mail:

3. A fent megnevezett képviselő személyének változásáról a Fél köteles a másik Felet haladék nélkül, ám legkésőbb öt (5) munkanapon belül értesíteni.

4. A képviseleti jogosultság nem terjed ki a szerződés módosítására, illetve olyan utasítás átadás-átvételére, amely közvetlenül vagy közvetve a jelen szerződés módosítását eredményezné.

**XII. ÁLTALÁNOS RENDELKEZÉSEK**

1. Irányadó jog: Felek kifejezetten megállapodnak, hogy jelen megállapodás egészére – így különösen a szerződés megkötésére, anyagi és alaki érvényességére, kötelmi hatásaira, a Szerződést megerősítő mellékkötelezettségekre, a szerződéssel kapcsolatos követelések beszámíthatóságára – a magyar jog rendelkezéseit kell alkalmazni.

2. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni.

3. Vállalkozó képviselője kijelenti, hogy Vállalkozó képviseletére és a jelen szerződés aláírására megfelelő jogosultsággal rendelkezik azzal, hogy az ezzel összefüggésben felmerülő károkért a polgári jog szabályai szerint felelősséggel tartozik Megrendelő felé.

4. A Szerződés példányaiból minden felet kettő (2) darab eredeti példány illeti meg.

5. Jelen szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

Mellékletek:

1. számú melléklet: Műszaki Leírás

2. számú melléklet: Megrendelési lap

3. számú melléklet: Átláthatósági nyilatkozat

4. számú melléklet: Alvállalkozó bejelentésére szolgáló nyilatkozatminta

5. számú melléklet: Alvállalkozói teljesítés lejelentésére szolgáló nyilatkozatminta

6. számú melléklet: Az SAP Magyarország Zrt. által kibocsátott „Partner Center of Expertise (PCoE)" minősítés és az ANDOC szofver termék gyártója által kiadott ANDOC-licence viszonteladói és support szolgáltatás nyújtásra vonatkozó engedély

|  |  |
| --- | --- |
| **EVIN Erzsébetvárosi Ingatlangazdálkodási Nonprofit Zrt.** | **………………...** |
| Aláírás:  ……………………………………..……. | Aláírás:  ………………………..…………... |
| **Dr. Halmai Gyula**  **vezérigazgató**  Megrendelő | ……………………..  ………………  Vállalkozó |
|  |  |
| Budapest, …… év ………. hó …… napján | Budapest, …… év ……….. hó ……. napján |

**1. számú melléklet**

# **Műszaki Leírás**

2. számú melléklet:

**Megrendelési lap**

**Munka sorszáma:**

**Megrendelő:**

|  |  |
| --- | --- |
| Megrendelő képviselőjének neve és telefonszáma: | Név:  Telefon: |
| Bejelentés időpontja: | Budapest, 20... év ...hó ... nap .... óra .. perc |
| Vállalkozónak továbbítás időpontja: | Budapest, 20... év ...hó ... nap .... óra .. perc |
| Megrendelt szolgáltatás tárgya és mennyisége:  1. Andoc licence és a hozzá kapcsolódó suppport szolgáltatása;  2. SAP Functional szoftverkarbantartási szolgáltatás;  3. SAP Productivity szoftverkarbantartási szolgáltatás;  4. SAP tanácsadói/support szolgáltatás.  (A megrendelendő szolgáltatást aláhúzni, a többit törölni szükséges, majd megadni a megrendelt mennyiséget) | |
| Budapest, 20.... év ... hó ... nap  …………………………..………. …………………………………………  **Megrendelő Vállalkozó** | |

3. számú melléklet:

**Vállalkozó Átláthatósági Nyilatkozata**

Alulírott **………………,** mint a **…………………** ügyvezetője nyilatkozom **büntetőjogi és polgári jogi felelősségem tudatában, hogy** **a nemzeti vagyonról szóló 2011. évi CXCVI. törvény 3. § (1) bekezdés 1 pontjának b) alpontja alapján átlátható szervezetnek minősül:**

A **………………..** olyan belföldi jogi személy, amely megfelel a következő feltételeknek:

* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, **a tényleges tulajdonos neve, lakcíme:**

………………………

* Magyarországon rendelkezik adóilletőséggel;

* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak.

Kelt.: 2023. ………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**

**4. számú melléklet**

# **Alvállalkozó bejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy az EVIN Erzsébetvárosi Ingatlangazdálkodási Nonprofit Zrt. „…………………………….” tárgyú szerződésének teljesítése során az alábbi alvállalkozót[[1]](#footnote-1) kívánjuk igénybe venni:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Nyilatkozom, hogy tudomásom van róla, hogy a szerződés teljesítésének időtartama köteles vagyok a Megrendelőt tájékoztatni az alvállalkozók bejelentésben közölt adatainak változásáról, mely kötelezettségemnek haladéktalanul eleget teszek.

Kelt: …………………………………………

Az alvállalkozó fent közölt adataiban az alábbi változások történtek[[2]](#footnote-2):

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Kelt: …………………………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**

**5. számú melléklet**

# **Alvállalkozói teljesítés lejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy az EVIN Erzsébetvárosi Ingatlangazdálkodási Nonprofit Zrt. „……………………………” tárgyú szerződésének teljesítése során az alábbi alvállalkozói[[3]](#footnote-3) teljesítés történt meg:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés tényleges százalékos aránya:**

**alvállalkozó felé ellenszolgáltatás kifizetésének időpontja:**

**az alvállalkozónak kifizetett ellenszolgáltatás értéke:**

Kelt: …………………………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**

**6. számú melléklet**

# **Az SAP Magyarország Zrt. által kibocsátott „Partner Center of Expertise (PCoE)" minősítés és az ANDOC szofver termék gyártója által kiadott ANDOC-licence viszonteladói és support szolgáltatás nyújtásra vonatkozó engedély**

1. Minden igénybe venni kívánt alvállalkozóra külön kitöltendő. [↑](#footnote-ref-1)
2. Csak abban az esetben kell kitölteni, ha az alvállalkozói bejelentésben tett adatok változtak. [↑](#footnote-ref-2)
3. Minden igénybe venni kívánt alvállalkozóra külön kitöltendő. [↑](#footnote-ref-3)