|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. november 18 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntésre az AKÁCFA UDVAR Nonprofit Kft. részére vissza nem térítendő működési célú támogatás jóváhagyásáról |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű** **szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata vissza nem térítendő működési célú támogatás biztosításáról szóló megállapodást kötött *(1.számú előterjesztés melléklet)* 2024. április 25. napján az AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társasággal (székhely: 1073 Budapest, Akácfa utca 61., cégjegyzékszám: Cg. 01-09-893870, adószám: 14211447-2-42; a továbbiakban Társaság) tekintettel arra, hogy a Társaság feladat-ellátási szerződéssel nem rendelkezik, bevételt nem szerez sem az Önkormányzattól, sem pedig harmadik féltől. A Társaság üzletrészeinek kizárólagos tulajdonosa az Önkormányzat.

Budapest Főváros VII. kerület Erzsébetváros Önkormányzatának Képviselő-testülete a 226/2024. (X.22.) határozatával *(2. számú előterjesztés melléklet)* 2024. október 31. napi hatállyal Péderi Tamás ügyvezetőt tisztségéből visszahívta, megbízását a Társaságnál közös megegyezéssel megszüntette, az új ügyvezetőt 2024. november 1-től kinevezte.

Budapest Főváros VII. kerület Erzsébetváros Önkormányzatának Képviselő-testülete a 227/2024. (X.22.) határozatával új felügyelőbizottsági tagokat is választott. (*4. számú előterjesztés melléklet).*

Tekintettel a hatályos támogatási szerződés 2024. december 31-i lejártára és a költségekre, szükséges a vissza nem térítendő működési célú támogatás biztosításáról új megállapodást kötni. Merényi Miklós ügyvezető által készített előzetes kalkuláció *(3. számú előterjesztés melléklet)* alapján 22.000.000- Ft, azaz huszonkettő-millió forint összeg biztosítása szükséges a 2024. november 01. és 2025. június 30. közötti időszakra vonatkozóan. A megállapodás fedezetét Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelete biztosítja.

A Pénzügyi és Kerületfejlesztési Bizottság döntési hatásköre Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól 11/2012. (III.26.) önkormányzati rendelet 5. § (1) bekezdésén alapul.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Kérem a Tisztelt Bizottságot, hogy az előterjesztést megtárgyalni és határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …/2024. (XI. 18.) határozata az AKÁCFA UDVAR Nonprofit Kft. részére vissza nem térítendő működési célú támogatás jóváhagyása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul az AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság részére nyújtandó, 22.000.000,- forint, vissza nem térítendő működési célú támogatáshoz, valamint Támogatási megállapodás megkötéséhez.
2. Felkéri a Polgármestert a határozat mellékletét képező megállapodás aláírására.
3. Az Akácfa Udvar Nonprofit Kft. a jelenleg hatályos támogatási megállapodással 2024. november 30. napjáig elszámol.

**Felelős:** 1-2. pont vonatkozásában Niedermüller Péter polgármester

3.pont vonatkozásában Merényi Miklós ügyvezető

**Határő:** 1. pont vonatkozásában 2024. november 18.

2-3. pont vonatkozásában 2024. november 30.

Budapest, 2024. november 06.

dr. Veninger Gyula Nándor

Főépítészi és Vagyongazdálkodási Iroda vezetője

Előterjesztés mellékletei:

1. számú előterjesztés melléklet: Képviselő-testület 226/2024. (X.22.) határozata
2. számú előterjesztés melléklet: Megállapodás (régi)
3. számú előterjesztés melléklet: költségkalkuláció
4. számú előterjesztés melléklet: Képviselő-testület 227/2024. (X.22.) határozata

Határozati javaslat melléklete:

1. számú határozati javaslat melléklet: MEGÁLLAPODÁS - az AKÁCFA UDVAR Nonprofit Kft. részére vissza nem térítendő támogatás biztosításáról