|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2024. november 18 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő „Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása, valamint parkolás-üzemeltetési feladatok ellátása tárgyában érvényben lévő közszolgáltatási szerződések (az előterjesztés 1. és 2. mellékletei) alapján a Társaság önkormányzati feladatokat lát el. A feladatellátás hatékonyságának növelése érdekében a Társaság Integrált Vállaltirányítási Rendszert használ, mely SAP- és ANDOC licencek segítségével működik.

Az SAP- és ANDOC licenceket biztosító szolgáltatási keretszerződés lejártát követően a szolgáltatás folytonosságának biztosítása érdekében közbeszerzési eljárás lefolytatására van szükség, melynek becsült értéke nettó 22.434.500,- Ft, mely összeg megegyezik a keretszerződés keretösszegével. A keretszerződés időtartama 12 hónap.

A Kbt. 81. § (1) bekezdés szerinti, uniós eljárásrendben lefolytatandó, nyílt közbeszerzési eljárás megindításához szükséges dokumentumokat a határozati javaslat mellékletei tartalmazzák.

A tárgyi közbeszerzés szerepel a Társaság 2024. évi aktuális közbeszerzési tervében (az előterjesztés 3. melléklet).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …./2024. (XI.18.) határozata az EVIN Nonprofit Zrt. ajánlatkérő részére a *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025”* tárgyú közbeszerzési eljárás jelen határozat mellékletekén csatolt dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** 2024. november 18.

Budapest, 2024. november 11.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. melléklet – EVIN Közszolgáltatási szerződése\_Ingatlangazdálkodási feladatok ellátása

2. melléklet – EVIN Közszolgáltatási szerződése\_Parkolás-üzemeltetési feladatok ellátása

3. melléklet – EVIN 2024. évi aktuális közbeszerzési terve

Határozati javaslat mellékletek:

1. melléklet – Ajánlati felhívás\_SAP és ANDOC support szolgáltatás

2. melléklet – Közbeszerzési dokumentum\_SAP és ANDOC support szolgáltatás

3. melléklet – Keretszerződés tervezet\_SAP és ANDOC support szolgáltatás

4. melléklet – Műszaki követelmények\_SAP és ANDOC support szolgáltatás

5.melléklet – Ártáblázat\_SAP és ANDOC support szolgáltatás

6.melléklet – „Orosz tilalmi” nyilatkozat\_SAP és ANDOC support szolgáltatás