|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2024. november 18 - ai rendes

ülésére

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Erzsébetvárosi ingatlanok felújítása 2024” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) az „Önkormányzati tulajdonú ingatlanok bérbeadhatóságát elősegítő beruházások kivitelezése 2024” és a „Tiszta és világos kapualj program II. ütem keretében önkormányzati tulajdonú lakóépületekben kapualjak- és lépcsőházak felújítása” tárgyú bonyolítói szerződések szerinti munkák kivitelezése érdekében a Pénzügyi és Kerületfejlesztési Bizottság 607/2024. (VII.23.) sz. *(1. melléklet)* jóváhagyó határozata alapján *„Erzsébetvárosi ingatlanok felújítása 2024” tárgyú* közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.08.15. napján - EKR001315792024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított. A hirdetmény iktatószáma: 15080/2024
* A felhívás módosítására nem, a közbeszerzési dokumentumok módosítására egyszer került sor.
* Ajánlatok benyújtásának határideje: 2024.08.30. 12:00

Az ajánlatok bontása: 2024.08.30. 14:00

* **Az eljárásban az ajánlattételi határidőig részenként 2-2 db ajánlat került benyújtásra**:

**„RADIÁN” Építőipari Tervező, Szervező, Üzemeltető Kft.**

**MeVi Tender Kft.**

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. melléklet*) részletesen bemutatják.

* Ajánlatkérő hiánypótlási felhívást és felvilágosítás kérést bocsátott ki 2024.09.10. 10:00 óra teljesítési határidővel. A „RADIÁN” Építőipari Tervező, Szervező, Üzemeltető Kft. ajánlattevő a hiánypótlást / felvilágosítást határidőre benyújtotta.
* **A további bírálatot követően a bírálóbizottság javaslatai alapján a döntéshozó az alábbi döntéseket hozta (*3. melléklet*):**
* A MeVi Tender Kft. ajánlattevő valamennyi részben benyújtott ajánlata érvénytelen a Kbt. 73. § (6) bekezdése alapján alkalmazott 73. § (1) bekezdés e) pontja értelmében figyelemmel arra, hogy ajánlattevő nem bocsátotta rendelkezésre az előírt ajánlati biztosítékot. Továbbá érvénytelen az ajánlat a Kbt. 73. § (1) bekezdésének e) pontja alapján annak okán is, mert a MeVi Tender Kft. ajánlattevő csupán árazatlan, nullás költségvetéseket nyújtott be, amely a Kbt. 71. § (8) bekezdése alapján nem hiánypótolható, mivel nem egyedi, nem jelentős részletkérdés a valamennyi tétel ajánlati árára kiterjedő hiány.
* A "RADIÁN" Építőipari Tervező, Szervező, Üzemeltető Kft. ajánlattevő valamennyi részben benyújtott ajánlata megfelel az eljárást megindító felhívásban előírtaknak, alkalmasságát megfelelően igazolta és az előírt kizáró okok hatálya alatt sem áll, így ajánlata minden részben megfelelő és (egyetlen) érvényes, egyben a legjobb ár-érték arányú ajánlatnak tekinthető.
* A 4. rész tekintetében nettó 529.342,- Ft pótfedezetet vonok be, melyre tekintettel a rendelkezésre álló fedezet valamennyi részben elegendő a szerződés megkötéséhez.
* Az eljárást mind az öt részben eredményesnek nyilvánítom, és valamennyi részben nyertes ajánlattevőként a "RADIÁN" Építőipari Tervező, Szervező, Üzemeltető Kft-t jelölöm meg, akivel a szerződések megkötéséről rendelkezem az alábbi ajánlati árakon:

|  |  |
| --- | --- |
| Rész száma, megnevezése | Ajánlati ár (nettó Ft) |
| 1. (Dohány u. 45. fszt. 13.) | 9 980 240 |
| 2. (Csányi u. 10. fszt. 1-3.) | 12 671 186 |
| 3. (Kazinczy u. 51. pince/fszt/em) | 7 272 600 |
| 4. (Damjanich u. 7. fszt. 1) | 4 541 158 |
| 5. (Kapualjak- és lépcsőházak felújítása) | 29 884 568 |

* A döntés alapján, az összegezést (*4. melléklet*) követően az EVIN Nonprofit Zrt. a nyertessel a vállalkozási szerződéseket (*5. melléklet*) 2024. szeptember 23-án megkötötte.

Kérem a tájékoztatás elfogadását.

Budapest, 2024. november 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. melléklet – 607/2024. (VII.23.) számú PKB-határozat

2. melléklet – BBjzk. I-II\_Erzsébetvárosi ingatlanok felújítása 2024

3. melléklet – Döntés eljárás eredményéről\_ Erzsébetvárosi ingatlanok felújítása 2024

4. melléklet – Összegezés\_ Erzsébetvárosi ingatlanok felújítása 2024

5.1. melléklet – Kivitelezési szerződés\_ Erzsébetvárosi ingatlanok felújítása 2024\_1.rész

5.2. melléklet – Kivitelezési szerződés\_ Erzsébetvárosi ingatlanok felújítása 2024\_2.rész

5.3. melléklet – Kivitelezési szerződés\_ Erzsébetvárosi ingatlanok felújítása 2024\_3.rész

5.4. melléklet – Kivitelezési szerződés\_ Erzsébetvárosi ingatlanok felújítása 2024\_4.rész

5.5. melléklet – Kivitelezési szerződés\_ Erzsébetvárosi ingatlanok felújítása 2024\_5.rész