|  |
| --- |
| **Budapest Főváros VII. kerület Erzsébetváros Önkormányzata**  **Sedlák Tibor Erzsébetváros Rendészeti Igazgatóságának Igazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2024. november 18-ai rendes ülésére**

|  |  |
| --- | --- |
| **Tárgy:** | Javaslat a térfigyelő kamerarendszer karbantartásával összefüggő beszerzési eljárást lezáró döntés meghozatalára |

**Készítette:**

Sedlák Tibor

Erzsébetváros Rendészeti Igazgatóságának vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az Erzsébetváros Rendészeti Igazgatósága (a továbbiakban: ERI) üzemeltetésében álló térfigyelő kamerarendszer folyamatos szervizelése, karbantartása, eseti javítása szükséges és indokolt. Az azonos tartalmú szerződés jelenleg 2024. december 31. napjáig hatályos, ezért a feladat ellátása érdekében szükségessé vált egy új, fenti tevékenységnek megfelelő karbantartási szerződés megkötése.

A fentiekre tekintettel ennek megvalósítása érdekében, a polgármesteri engedélyezést követően (előterjesztés 1. melléklete) – mivel a beszerzés értéke nem éri el a közbeszerzési értékhatárt – az ERI beszerzési eljárást indított és három vállalkozástól kért be árajánlatot a tárgyi karbantartási tevékenység 2025. január 1. napjától 2025. december 31. napjáig történő ellátására, a következő műszaki tartalommal (előterjesztés 2. melléklete):

1. **Műveleti központ**

**1.1. Szerver helyiség**

* Szemrevételezés, mechanikai ellenőrzés
* Rack szekrények tisztítása
* Ventilátorok ellenőrzése, tisztítása
* A nyomtató, adat és hálózati kábelek rögzítésének ellenőrzése
* HDD és CD-ROM meghajtók ellenőrzése, írás, olvasás, formatálás funkciókra, hibamentesség, mechanikai állapot szerint. Szükség szerint meghajtók és fejek tisztítása
* Az összes kommunikációs berendezés (modemek, csatolók) működésének és meghibásodási viselkedésének vizsgálata
* Az összes kommunikációs összekötés (kapcsolat felépítés, adatátvitel hozzáférés ellenőrzés, beállítások, címzés) felülvizsgálata és ellenőrzése  Eszközök külső belső tisztítása  Tápegységek ellenőrzése
  1. **Térfigyelő helyiség**
* Szemrevételezés, mechanikai ellenőrzés
* Monitorok helyes működésének ellenőrzése
* Az összes alkalmazói rendszer és segédprogram működésének ellenőrzése
* Az összes paraméter beállítás ellenőrzése. Szükség esetén a beállítások korrekciója. Az összes lehetséges beállítás és specifikáció (tervezett állapot) megegyezésének ellenőrzése, a járőrútvonalak beállítása
* Számítógép perifériák ellenőrzése, karbantartása és tisztítása
* hibák feltárása és javítása

1. **Megfigyelési pontok – kamera végpontok**

Kültéri forgatható kamerák és szerelvényeik (149 db kamera állás)

A kamerákkal kapcsolatosan ellátandó feladatok:

* Szemrevételezés, tisztítás, mechanikai ellenőrzés
* Rögzítések szemrevételezése (konzol, ház, PAN-TILT, felfogatások stb.)
* Kábelek rögzítése (hozzávezetések)
* Tápfeszültségek földelések ellenőrzése, szükség esetén beszabályozás
* Szükséges beállítások (fókusz, objektív, írisz ellenőrzés)
* Szükséges irányzék-beállítások
* Programozás ellenőrzés
* Jelszint mérések
* Funkciók ellenőrzése

1. **Adatátviteli rendszerek és szerelvényei (külső helyszínek)**

* Szemrevételezés, tisztítás, mechanikai ellenőrzés
* Rögzítések szemrevételezése (konzol, ház, PAN-TILT, felfogatások stb.)
* Kábelek rögzítése (hozzávezetések)
* Tápfeszültségek földelések ellenőrzése, szükség esetén beszabályozás
* Szükséges beállítások (fókusz, objektív, írisz ellenőrzés)
* Szükséges irányzék-beállítások
* Programozás ellenőrzés
* Jelszint mérések
* Funkciók ellenőrzése

Az ajánlattételi felhívásra a következő – jelen előterjesztéshez 3-5. sorszám alatt mellékelt – érvényes ajánlatok érkeztek be:

1. CASYSTEM FACILITY Kft. nettó 14.880.000-, Ft (bruttó 18.897.600-, Ft)
2. V.I. Polysistem Kft. nettó 19.080.000-, Ft (bruttó 24.231.600-, Ft)
3. Titán Elektro Kft. nettó 19.800.000-,Ft (bruttó 25.146.000,- Ft)

Fentieknek, valamint a bírálati jegyzőkönyvnek (előterjesztés 6. melléklete) megfelelően a három ajánlattevő közül az ajánlati kiírásnak mindenben megfelelő érvényes legalacsonyabb ajánlatot a **CASYSTEM FACILITY Kft.** (székhelye: 2120 Dunakeszi, Kassa utca 24.; adószáma: 12734234-2-13) adta, a vállalkozás a szolgáltatás teljesítését nettó 14.880.000-, Ft + ÁFA / év, azaz nettó tizennégymillió-nyolcszáznyolcvanezer forint + ÁFA / év (bruttó 18.897.600-, Ft / év, azaz bruttó tizennyolcmillió-nyolcszázkilencvenhétezer-hatszáz forint / év összegért vállalta.

A beszerzési eljárást lezáró döntés meghozatalát Budapest Főváros VII. kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/16/2023. (XII.23.) számú Beszerzési Szabályzata a Pénzügyi és Kerületfejlesztési Bizottság hatáskörébe utalja az alábbiak szerint.

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A beszerzést Erzsébetváros Rendészeti Igazgatósága – figyelemmel az államháztartásról szóló 2011. évi CXCV. törvény 36. § (5a) bekezdésére – a 2025. évi költségvetése terhére kívánja megvalósítani.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 14.880.000-, Ft + ÁFA (bruttó 18.897.600-, Ft) összegben, 2025. január 1. napjától 2025. december 31. napjáig terjedő időtartamra a CASYSTEM FACILITY Kft. vállalkozással (székhelye: 2120 Dunakeszi, Kassa utca 24.; adószáma: 12734234-2-13) engedélyezni szíveskedjen.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2024. (XI.18.) határozata az Erzsébetváros Rendészeti Igazgatósága üzemeltetésében álló térfigyelő kamerarendszer folyamatos szervizelésével, karbantartásával, eseti javításával kapcsolatos karbantartási feladatok ellátása tárgyú beszerzési eljárást lezáró döntés meghozatala tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul az Erzsébetváros Rendészeti Igazgatósága és a CASYSTEM FACILITY Kft. (székhelye: 2120 Dunakeszi, Kassa utca 24.; adószáma: 12734234-2-13) között, az Erzsébetváros Rendészeti Igazgatósága üzemeltetésében álló térfigyelő kamerarendszer folyamatos szervizelésével, karbantartásával, eseti javításával kapcsolatos feladatok, 2025. január 1. napjától 2025. december 31. napjáig terjedő időszakban történő ellátása tárgyában létrejövő vállalkozási szerződés megkötéséhez nettó 14.880.000 Ft + ÁFA, azaz bruttó 18.897.600 Ft összegben.
2. felkéri az Erzsébetváros Rendészeti Igazgatóságának vezetőjét, hogy gondoskodjon a szerződés aláírásáról

**Felelős:** Sedlák Tibor Erzsébetváros Rendészeti Igazgatóságának igazgatója

**Határidő:** 1. pont tekintetében 2024. november 18.

2. pont tekintetében 2024. december 19.

Budapest, 2024. október 29.

Sedlák Tibor

Erzsébetváros Rendészeti Igazgatóságának vezetője

Mellékletek:

* 1. melléklet árajánlat bekérését engedélyező levél
* 2. melléklet műszaki tartalom
* 3-5. melléklet 3 ajánlattevő ajánlata
* 6. melléklet bírálati jegyzőkönyv
* 7. melléklet CASYSTEM FACILITY Kft. cégkivonata