|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. november 18 - ai rendes**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Gyorsszolgálati munkák” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) az önkormányzati tulajdonú ingatlanok üzemeltetésére, fenntartására vonatkozó feladatok ellátása érdekében a Pénzügyi és Kerületfejlesztési Bizottság 606/2024. (VII.23.) sz. *(1. melléklet)* jóváhagyó határozata alapján *„Gyorsszolgálati munkák” tárgyában* közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.08.15. napján - EKR001322402024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított. A hirdetmény iktatószáma: 15066/2024
* A felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2024.08.30. 13:00
* Az ajánlatok bontása: 2024.08.30. 15:00
* **Az eljárásban az ajánlattételi határidőig 3 db ajánlat került benyújtásra**:

**Bau Gom Épszer Kft.**

**Inox-Therm Kft.**

**Euro Extrém Kft. és Konti Fuvarozó és Szolgálgató Bt. közös ajánlattevők**

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. melléklet*) részletesen bemutatják.

* Ajánlatkérő valamennyi ajánlattevő vonatkozásában hiánypótlási felhívást és felvilágosítás kérést bocsátott ki 2024.09.05. 16:00 óra teljesítési határidővel.
* Az **Inox-Therm Kft., valamint az Euro Extrém Kft. és Konti Fuvarozó és Szolgálgató Bt., mint közös ajánlattevők hiánypótlást/felvilágosítást nem nyújtottak be. A Bau Gom Épszer Kft. a hiánypótlást/felvilágosítást határidőre benyújtotta.**
* **A további bírálatot követően a bírálóbizottság javaslatai alapján a döntéshozó az alábbi döntéseket hozta (*3. melléklet*):**
* Az Inox-Therm Kft. ajánlattevő ajánlata érvénytelen a Kbt. 73. § (6) bekezdése alapján alkalmazott 73. § (2) bekezdés e) pontja értelmében figyelemmel arra, hogy ajánlattevő nem bocsátotta rendelkezésre az előírt ajánlati biztosítékot. A Kbt. 73. § (2) bekezdése értelmében érvénytelen továbbá az ajánlat figyelemmel arra, hogy ajánlattevő nem csatolta az értékelési szempont körében vizsgált szakemberekre vonatkozó megajánlást alátámasztó önéletrajzokat, mely az ajánlat részeként benyújtandó dokumentum a felhívás II.2.13) pontjában előírtak alapján. Továbbá érvénytelen az ajánlat a Kbt. 73. § (2) bekezdésének d) pontja alapján: ajánlatkérő az eljárást megindító felhívásban előírta, hogy az alkalmassági követelményeknek való megfelelést igazoló dokumentumokat ajánlatukban nyújtsák be ajánlattevők, ennek azonban a hiánypótlási felhívást követően sem tett eleget az érintett ajánlattevő. Nem állapítható tehát meg, hogy megfelelne a felhívás III.1.2) pontjában előírt G.1., és G.2 valamint III.1.3) pontjaiban előírt M.1., M.2.1-M.2.4., M.3.1, M.3.2. alkalmassági követelményeknek.
* Az Euro Extrém Kft. és Konti Fuvarozó és Szolgálgató Bt. közös ajánlattevők ajánlata érvénytelen a Kbt. 73. § (6) bekezdése alapján alkalmazott 73. § (2) bekezdés e) pontja értelmében figyelemmel arra, hogy közös ajánlattevő nem bocsátotta rendelkezésre az előírt ajánlati biztosítékot. A Kbt. 73. § (2) bekezdése értelmében érvénytelen továbbá az ajánlat figyelemmel arra, hogy közös ajánlattevő nem csatolta az értékelési szempont körében vizsgált szakemberekre vonatkozó megajánlást alátámasztó önéletrajzokat, mely az ajánlat részeként benyújtandó dokumentum a felhívás II.2.13) pontjában előírtak alapján. Továbbá érvénytelen az ajánlat a Kbt. 73. § (2) bekezdésének d) pontja alapján: ajánlatkérő az eljárást megindító felhívásban előírta, hogy az alkalmassági követelményeknek való megfelelést igazoló dokumentumokat ajánlatukban nyújtsák be ajánlattevők, ennek azonban a hiánypótlási felhívást követően sem tett eleget az érintett közös ajánlattevő. Nem állapítható tehát meg, hogy megfelelne a felhívás III.1.2) pontjában előírt G.1., és G.2 valamint III.1.3) pontjaiban előírt M.1., M.2.1-M.2.4., M.3.1, M.3.2. alkalmassági követelményeknek.
* A Bau Gom Épszer Kft. ajánlattevő ajánlata megfelel az eljárást megindító felhívásban előírtaknak, alkalmasságát megfelelően igazolta és az előírt kizáró okok hatálya alatt sem áll, így ajánlata megfelelő és érvényes, egyben a legjobb ár-érték arányú ajánlatnak tekinthető.
* Az eljárást eredményesnek nyilvánítom, és nyertes ajánlattevőként Bau Gom Épszer Kft.-t jelölöm meg, akivel a szerződés megkötéséről rendelkezem.
* A döntés alapján, az összegezést (*4. melléklet*) követően az EVIN Nonprofit Zrt. a nyertessel a vállalkozási keretszerződést (*5. melléklet*) 2024. szeptember 17-én megkötötte.

Kérem a tájékoztatás elfogadását.

Budapest, 2024. november 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. melléklet – 606/2024. (VII.23.) számú PKB-határozat

2. melléklet – BBjzk. I-II\_Gyorsszolgálati munkák

3. melléklet – Döntés eljárás eredményéről\_Gyorsszolgálati munkák

4. melléklet – Összegezés\_Gyorsszolgálati munkák

5. melléklet – Kivitelezési szerződés\_Gyorsszolgálati munkák