**MEGÁLLAPODÁS**

az **AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság** részére vissza nem térítendő működési célú támogatás biztosításáról

amely létrejött egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító: 735704; adószám: 15735708-2-42; statisztikai számjel: 15735708-8411-321-01; képviseli: Niedermüller Péter polgármester) a továbbiakban: Önkormányzat,

másrészről az **AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság** (székhely: 1073 Budapest, Akácfa utca 61., cégjegyzékszám: 01-09-893870, adószám: 14211447-2-42, képviseli: Merényi Miklós ügyvezető), a továbbiakban: Társaság,

a továbbiakban együttesen Szerződő Felek között alulírott napon és helyen az alábbi feltételekkel:

1. **ELŐZMÉNYEK**
2. Szerződő Felek rögzítik, hogy a Társaság üzletrészeinek kizárólagos tulajdonosa az Önkormányzat.
3. A Társaság feladat-ellátási szerződéssel nem rendelkezik, bevételt nem szerez sem az Önkormányzattól, sem pedig harmadik féltől.
4. A Társaságnak 22.000.000,- Ft forrás biztosítása szükséges a 2025. június 30. napjáig felmerülő kötelezettségei teljesítéséhez.
5. **A MEGÁLLAPODÁS TÁRGYA**
6. Szerződő Felek megállapodnak, hogy az Önkormányzat a Társaság részére vissza nem térítendő működési célú támogatás címén 22.000.000,- Ft, azaz huszonkettő-millió forint összeget biztosít a 2024. november 01. és 2025. június 30. közötti időszakban felmerülő költségekre.
7. Szerződő Felek megállapodnak, hogy az 1. pontban leírt támogatás összegét az Önkormányzat jelen megállapodás aláírását követően 15 napon belül teljesíti a Társaság K&H Bank Zrt.-nél vezetett 10403239-00033299-00000000 pénzforgalmi jelzőszámú számlájára történő átutalással.
8. **A TÁMOGATÁS ELSZÁMOLÁSA**
9. Szerződő Felek megállapodnak, hogy a Társaság az Önkormányzat által biztosított 22.000.000, Ft összeg felhasználásáról hitelesített számlamásolatokkal az Önkormányzatnak 2025. július 31-ig beszámol.
10. Társaság köteles a pénzügyi elszámolás részeként az összesítőben feltüntetett minden bizonylatról számszaki és formai szempontból kifogástalan, a Kft. képviseletére jogosult által hitelesített másolatokat, bankszámlakivonatokat benyújtani. Köteles a támogatás felhasználása során az érvényes számviteli, pénzügyi, adó, közbeszerzési és egyéb gazdálkodási szabályokat betartani.
11. Az elszámolás részeként külön nyilatkozni kell arról, hogy a feltüntetett költségek kifizetése előtt azok jogosságáról és összegszerűségéről előzetesen meggyőződött.
12. Hiányos elszámolás, beszámoló nem fogadható el. A beszámoló határidejének elmulasztása vagy nem megfelelő teljesítése esetén az Önkormányzat szakmailag illetékes irodája írásban, határidő tűzésével felszólítja a Társaság vezetőjét a kötelezettsége teljesítésére vagy a hiányok pótlására.
13. Az Önkormányzat szakmailag illetékes irodája az elszámolást ellenőrzi, és 30 napon belül tájékoztatja a Társaságot az ellenőrzés eredményéről. Ha az elszámolás nem, vagy hiányosan kerül benyújtásra, vagy az Önkormányzat az elszámolást nem fogadja el, felhívja a Társaságot a hiányosságok 15 napon belüli pótlására. Ha a Társaság a hiánypótlási kötelezettségének a megadott határidőig nem tesz eleget, az Önkormányzat elrendeli a támogatási összeg hiánypótlással érintett részének 30 napon belüli visszafizetését.
14. Az Önkormányzattal történő végleges elszámolás lezárását követő 30 napon belül a Társaság köteles visszafizetni az esetlegesen fel nem használt támogatást az Önkormányzat 10403239-00033032-00000009 számú fizetési számlaszámára.
15. **EGYÉB RENDELKEZÉSEK**
16. Szerződő Felek rögzítik, hogy a jelen megállapodás fedezetét Budapest Főváros VII. kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelete biztosítja.
17. A jelen támogatási szerződésben nem szabályozott kérdésekben a Polgári Törvénykönyvről szóló 2013. évi V. törvény, valamint a tárgyhoz kapcsolódó egyéb jogszabályok vonatkozó rendelkezései az irányadók.
18. Jelen megállapodást Szerződő Felek az arra jogosult és kijelölt képviselőjük útján, mint ügyleti akaratukkal mindenben megegyezőt, jóváhagyólag írják alá alulírott napon és helyen.

Budapest, 2024. november „……”

|  |  |
| --- | --- |
| ……………………………….. | ……………………………… |
|  |  |
| **Budapest Főváros VII. kerület**  **Erzsébetváros Önkormányzata**  képviseletében Niedermüller Péter polgármester | **AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság**  képviseletében Merényi Miklós ügyvezető |

Jogilag ellenőrizte: Pénzügyi ellenjegyzés:

………………………… …………………………

**Tóth János Nemes Erzsébet**

jegyző Pénzügyi Iroda vezetője